Here is a page extracted from Wikipedia that may contain CSS, HTML, and a lot of unformatted text.

Title: Aush
Content: Aush (Aush en occitán, Auch en francés y oficialment) ye una comuna occitana en o departamento francés de Gers (en ye a suya capital), rechión d'Occitania, districto d'Aush (tamién en ye a capital), capital de tres cantóns: Aush-1, Aush-2 y Aush-3.

A suya población ye de 23.155 habitants (2008) en una superficie de 72,48 km², con una densidat de población de 72,48 hab/km².

Toponimia 
O toponimo occitán Aush se remonta a lo etnonimo ausci (habitadors aquitanos d'a ciudat y redolata). A l'igual que en atras ciudaz de Galia que yeran as capitals de comunidaz galo-romanas que correspondeban a diferents pueblos galos se perdió l'antigo nombre (n'este caso Elimberrum), substituyiu por o nombre d'o pueblo que bi residiba, en ablativo-locativo.

Existe una hipotesi que relaciona o etnonimo d'os ausci con a radiz d'o etnonimo d'os bascos eusk, hipotesi refirmata por a identificación d'o protobasco reconstruito con l'idioma aquitano.

Demografía

Historia 
Aush estió una d'as 12 civitates d'a Novempopulania. Cuan a capital de Novempopulania Eusa fue destruita por os vandalos, Aush la substituyó como capital d'o territorio. Aush esdevinió a seu d'una archidiocesi catolica, con churisdicción por tota Gascunya, y por bels sieglos (entre l'anyo 714 y l'anyo 1091) en zonas d'o norte d'Espanya, (Navarra, Alto Aragón occidental). A diocesi d'Aush duró dica a Revolución Francesa. Os arcebispes metropolitano d'Aush reclamaban o títol de Primatos de Nueva Aquitania, Novempopulania y Reino de Navarra.

Administración

Alcaldes

Molimentos 
 Seu de Santa María d'Aush, d'os sieglos XV-XVII.
 Torre d'Armanhac.
 Museu d'os Jacobins d'Aush.

Localidaz achirmanatas 
  Calatayú (Comunidat de Calatayú, Aragón).
  Memmingen (Alemanya).
  Cangues d'Onís (Prencipau d'Asturias).

Vinclos externos 

  Pachina web oficial municipal d'Aush.

Referencias 

Localidaz de Gers